મુખ્યમંત્રી આનંદીબેન પટેલ તા. ૧૯મી ડિસેમ્બરે ભરૂચમાં જૂના નેશનલ હાઇવે નંબર ૮ ઉપર કિ.મી. ૧૯૩/૮ થી ૧૯૫/૨ વચ્ચે ગોલ્ડન બ્રિજની બાજુમાં સમાંતર નર્મદા નદી ઉપર નવા ચારમાર્ગીય પુલનું ખાતમુહૂર્ત કરવાના છે. ભરૂચ તરફ ૮૫૦ મીટર લંબાઇમાં જેમાં ૨૦ મીટર સોલિડ એપ્રોચ તથા ૬૪૦ મીટર વાઇડ પોર્સન અને સુરત તરફ ૧૭૦૦ મીટર લંબાઇના એપ્રોચ રોડ સહિત નિર્માણ પામનારા આ નવા પુલનું બાંધકામ ૩૦ માસમાં પૂર્ણ કરવામાં આવશે. આ બ્રિજનું રૂ. ૩૦૯.૧૦ કરોડના અંદાજિત ખર્ચે માર્ગ-મકાન વિભાગ નિર્માણ કરશે.